Kære Bolius


Er der hold i, at man skal lade de gråstribede dræbersnegle leve? 


De skulle eftersigende spise æggene fra andre dræbersnegle og ikke så meget grønt, men er det sandt?


Mvh.


Kim B.


Bør vi benåde gråmønstrede snegle, eller er de også dræbersnegle?
Kære Kim


Hvis du med de gråstribede snegle mener leopardsneglene, der har et gråligt mønster, så er det rigtigt, at de betegnes som nyttedyr, der bl.a. kan være med til at holde antallet af dræbernegle nede.


 De fleste snegle er nyttige og nødvendige for havens økosystem, idet de både omsætter rådne plantedele og døde smådyr, ligesom de udgør føde for fx pindsvin og fugle.


Derfor er det KUN dræbersnegle, du bør fjerne.


Prøv Miljøstyrelsens test, hvis du er i tvivl om, hvilken snegl du kigger på: 


[Nøgle til identifikation af Iberisk Skovsnegl (dræbersnegl)](http://mst.dk/natur-vand/natur/national-naturbeskyttelse/invasive-arter/hvad-kan-jeg-selv-goere/bekaempelse/bekaempelse-iberisk-skovsnegl/sneglenoegle/)

Her kan du læse meget mere om de forskellige snegle, og hvilken skade eller nytte de gør: 


[Fakta - Snegle i haven - nyttedyr eller skadedyr?](https://www.bolius.dk/snegle-i-haven-nyttedyr-eller-skadedyr-12544/ "Snegle")

 

